તેજ બહાદુરે કહ્યું કે, ભ્રષ્ટાચાર લોકો સામે લાવવાના પરિણામે હવે તેની તપાસ થઇ રહી છે. તેણે પોતાનો વીડિયોમાં કહ્યું છે, 'મેં મારા વિભાગમાં થઇ રહેલા ભ્રષ્ટાચાર પરથી પડદો ખસેડ્યો છે, કારણ કે વડાપ્રધાન નરેન્દ્ર મોદી ઇચ્છતા હતા કે ભ્રષ્ટાચાર સામે લડવામાં આવે. હું લોકોને અપીલ કરું છું કેતેઓ પીએમ મોદીને પૂછે કે મને કેમ હેરાન કરવામાં આવી રહ્યો છે.' કહેવાઇ રહ્યું છે કે આ વીડિયો તેમના પરિવાર દ્વારા જાહેર કરવામાં આવ્યો છે. તેજ બહાદુરે લોકોને કહ્યું છે કે, તેઓ એમના વિશે ફેલાવવામાં આવેલી અફવાઓ પર ધ્યાન ન આપે. ઉલ્લેખનીય છે કે, થોડા સમય પહેલાં જ ખબર આવી હતી કે, તેજ બહાદુર પાકિસ્તાનના તેમના સમકક્ષોના રાજકારણનો શિકાર થઇ ગયાં છે. તેજ બહાદુરના ફેસબૂક પેજની પણ તપાસ થઇ હતી, જેમાં સામે આવ્યું હતું કે, ફેસબૂક તેમના પાકિસ્તાની મિત્રો ઘણા છે. તેમનો પહેલો વીડિયો 9.9 મિલિયન લોકોએ આ વીડિયો જોયો હતો.